CELEX: 62014CA0129
Language: da
Date: 2014-05-27 00:00:00
Title: Sag C-129/14 PPU: Domstolens dom (Store Afdeling) af 27. maj 2014 — straffesag mod Zoran Spasic (anmodning om præjudiciel afgørelse fra Oberlandesgericht Nürnberg) (Præjudiciel forelæggelse — præjudiciel forelæggelse efter hasteproceduren — politisamarbejde og retligt samarbejde i straffesager — Den Europæiske Unions charter om grundlæggende rettigheder — artikel 50 og 52 — princippet ne bis in idem — konventionen om gennemførelse af Schengenaftalen — artikel 54 — begreberne »sanktion, der er »fuldbyrdet« « , og »sanktion, der er ved at blive fuldbyrdet« )

4.8.2014   
            
            
               DA
            
            
               Den Europæiske Unions Tidende
            
            
               C 253/13
            
         Domstolens dom (Store Afdeling) af 27. maj 2014 — straffesag mod Zoran Spasic (anmodning om præjudiciel afgørelse fra Oberlandesgericht Nürnberg)
   (Sag C-129/14 PPU) (1)
   
   ((Præjudiciel forelæggelse - præjudiciel forelæggelse efter hasteproceduren - politisamarbejde og retligt samarbejde i straffesager - Den Europæiske Unions charter om grundlæggende rettigheder - artikel 50 og 52 - princippet ne bis in idem - konventionen om gennemførelse af Schengenaftalen - artikel 54 - begreberne »sanktion, der er »fuldbyrdet««, og »sanktion, der er ved at blive fuldbyrdet«))
   2014/C 253/17
   Processprog: tysk
   
      Den forelæggende ret
   
   Oberlandesgericht Nürnberg
   
      Part i hovedsagen
   
   Zoran Spasic
   
      Sagens genstand
   
   Anmodning om præjudiciel afgørelse — Oberlandesgericht Nürnberg — fortolkning af artikel 54 i konventionen om gennemførelse af Schengenaftalen, sammenholdt med artikel 50 i den Europæiske Unions charter om grundlæggende rettigheder — princippet om »ne bis in idem« — betingelse om, at sanktionen er fuldbyrdet, er ved at blive fuldbyrdet eller ikke længere kan kræves fuldbyrdet efter den dømmende kontraherende parts lovgivning — person, der blevet dømt og pålagt en frihedsstraf og en bøde for de samme forhold i en anden medlemsstat, men som ikke har afsonet sin fængselsstraf.
   
      Konklusion
   
   
               1)
            
            
               Artikel 54 i den konvention om gennemførelse af Schengenaftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser, der blev undertegnet i Schengen den 19. juni 1990 og trådte i kraft den 26. marts 1995, og hvorefter anvendelsen af princippet ne bis in idem gøres betinget af, at sanktionen, i tilfælde af domfældelse, »er fuldbyrdet«, eller af, at den »er ved at blive fuldbyrdet«, er forenelig med artikel 50 i Den Europæiske Unions charter om grundlæggende rettigheder, som sikrer dette princip.
            
         
               2)
            
            
               Konventionens artikel 54 skal fortolkes således, at den blotte betaling af den bøde, som er pålagt en person, der af en ret i en anden medlemsstat ved samme afgørelse er blevet idømt en frihedsstraf, der ikke er blevet fuldbyrdet, ikke gør det muligt at lægge til grund, at sanktionen er blevet fuldbyrdet eller er ved at blive fuldbyrdet i denne bestemmelses forstand.
            
         
      (1)  EUT C 151 af 19.5.2014.